Violet Hill

Violet Hill הוא שיר של להקת הרוק הבריטית קולדפליי. השיר יצא לאור כסינגל הראשון מתוך אלבום הסטודיו הרביעי של הלהקה, Viva la Vida or Death and All His Friends. השיר, שבנוי סביב קולות גיטרה חוזרים, נעזר בקצב של "צעידה", הנתמך על ידי פסנתר ומקצבים הנלווים למילות השיר. הסינגל יצא ב־6 במאי 2008, כשנתיים לאחר צאת אלבומם הקודם, X&Y. הלהקה הודיעה כי ב־28 באפריל 2008 הסינגל יהיה זמין להאזנה ולהורדה חינם באתר הרשמי של הלהקה, שבוע לפני היציאה הרשמית של הסינגל להורדה בתשלום. יותר מ־600,000 איש הורידו בחינם את Violet Hill ב־24 שעות הראשונות להפצתו, וההורדות הרבות גרמו לאתר הלהקה לקרוס. במשך השבוע הראשון נרשמו יותר מ־2 מיליון הורדות של הסינגל מהאתר הרשמי של קולדפליי. Violet Hill הוא שיר המחאה הראשון של קולדפליי נגד מלחמה, והוא זכה לביקורות חיוביות. השיר הגיע למקום ה־9 במצעד "שירי הרוק המודרניים" של הבילבורד בארצות הברית, ולמקום ה־8 במצעד הסינגלים הבריטי. השיר הוצע להורדה בשנת 2007 במשחק הווידאו Guitar Hero III. בנוסף, הועמד השיר לפרס Q בקטגוריה "הרצועה הטובה ביותר" וקיבל שתי מועמדויות לפרס גראמי בקטגוריות "שיר הרוק הטוב ביותר" ו"ביצוע שיר הרוק הטוב ביותר של צמד או קבוצה". הקליפ לשיר היה מועמד לפרס VMA בשנת 2008 בקטגוריה "האפקטים המיוחדים הטובים ביותר". לשיר היו מספר גרסאות רמיקס, ובוצעו לו גרסאות כיסוי רבות. הסינגל הגיע למעמד זהב באוסטרליה ולמעמד פלטינה בברזיל. סולן קולדפליי, כריס מרטין סיפר כי הלהקה כתבה את השורות הראשונות בשיר ומנגינה קטנה ממנו לפני שנים רבות, אך לא סיימה אותו עד 2007. מרטין אמר "יום אחד צפיתי בביל אוריילי וחשבתי לעצמי שאני יודע כיצד לסיים את השיר. לחבר הטוב שלי טים היו בעיות עם הבוס שלו, וזה גרם לי לחשוב שכל כך הרבה אנשים מבלים את חייהם כשאנשים אחרים שהם פשוט לא אוהבים אומרים להם מה לעשות. אז זה היה הרעיון, וכל המילים האלה פשוט יצאו". בריאיון לחדשות MTV, סיפר הבסיסט של הלהקה גאי ברימן כי השיר הוא אחד הישנים שהלהקה עבדה עליו, וכי היא הייתה חייבת שייכלל באלבום האחרון. פיל הארווי, מנהל הלהקה הפציר בהם לכלול את השיר באלבום, מה שהוביל את הלהקה להכניס אותו חזרה לרשימת השירים המועמדים להופיע בו. Violet Hill הוא שיר מחאת ה"אנטי מלחמה" הראשון של קולדפליי. הלהקה לוותה את הקצב של השיר מהלהקה הבריטית הביטלס. בסינגל יש מאפייני סינתיסייזר אטמוספירי, אשר נותן "דרך" למנגינת פסנתר שמתנגנת על ידי כריס מרטין. בשיר יש ריף גיטרה בולט המאופיין על ידי השפעה משוננת ומעוותת של דיסטורשן. מרטין שר על הדמיה של קרנבלים, קתדרלות, דת ומלחמה בתקופה ימי הביניים, שהגיעה לשיאה בפזמון הגואה. התאוצה של השיר בנויה סביב הגיטריסט של הלהקה ג'וני באקלנד, שמנגן סולו בחלק הזה. מרטין אמר בריאיון למגזין הרולינג סטון שהשיר הוא על "קרנבל של אידיוטים במופע". הווידאו קליפ לשיר הוצג לראשונה ב-18 במאי 2008. הקליפ בוים על ידי האמן החזותי אסא מדר, וחלקים ממנו צולמו בהר אטנה ובאזורי סיציליה, איטליה. קליפ חלופי לשיר תחת השם ”Dancing Politicians“ (פוליטיקאים מרקדים) פורסם באתר הרשמי של קולדפליי ב-17 במאי, בבימויו של מאט ווייטקרוס. באותו קליפ מוצגים פוליטיקאים שונים וסצנות של מלחמה, כשבין האנשים המופיעים שם נמצאים ג'ורג' ווקר בוש (המוצג בצורה לעגנית), אוסמה בין לאדן, פידל קסטרו, ריצ'רד ניקסון, הוגו צ'אווס, רוברט מוגאבה, סדאם חוסיין, בוריס ילצין, ברק אובמה, הילרי רודהם קלינטון, ביל קלינטון, אליזבת השנייה ועוד. הגרסה המקורית של הווידאו קליפ מתחילה בגבעה, שם הלהקה מנגנת בעיירה שקטה. בסצנה הבאה עוברת הלהקה לנגן בכלי הנגינה סביב כריס מרטין, בהליכה על השלג הסגול, כשבסצנה האחרונה הלהקה מתרחקת מן העיירה. מידע על היצירה "Violet Hill" באתר מיוזיק בריינז מידע על הסינגל "Violet Hill" באתר מיוזיק בריינז מידע על היצירה "Violet Hill" באתר Discogs סרטון השיר "Violet Hill" באתר יוטיוב Violet Hill, בביצוע קולדפליי, וידאו קליפ של השיר באתר יוטיוב Coldplay offers free download of new 'Violet Hill' single, באתר USA Today, ‏28 באפריל 2008 Coldplay song downloaded 2m times, באתר BBC entertainment, ‏6 במאי 2008 Chris Willman, ‏Viva La Vida, באתר אנטרטיינמנט ויקלי, 13 ביוני 2008 BRIAN STELTER, ‏Coldplay Lyrics Take a Swipe at Bill O’Reilly, באתר הניו יורק טיימס, 12 ביוני 2008 James Montgomery, ‏Coldplay Give Track-By-Track Tour Of Viva La Vida, Explain Handclaps, Tack Pianos And The Number 42, באתר MTV, ‏9 ביוני 2008 Evan Serpick, ‏In the Studio: Coldplay, באתר הרולינג סטון, 20 במרץ 2008 Dancing Politicians, באתר YouTube European Hot 100, באתר הבילבורד, 31 במאי 2008 Violet Hill - Coldplay, באתר הבילבורד מידע על Violet Hill, באתר המצעד האוסטרי, ארכיון מידע על Violet Hill, באתר המצעד האיטלקי, ארכיון מידע על Violet Hill, באתר המצעד הגרמני מידע על Violet Hill, באתר מצעד דנמרק מידע על Violet Hill, באתר המצעד הנורווגי מידע על Violet Hill, באתר המצעד של ניו זילנד מידע על Violet Hill, באתר המצעד הצרפתי, ארכיון מידע על Violet Hill, באתר המצעד השוודי